Esther.
10.
Hanan patul an hi Serses ya in-oldenan mahapul an mumbayad nadan tataguh kabobbobleh buwis, takon nadan nidawwin numbobleh pingngit di baybay. 
Hanada maphod an inat na, takon nan mipanggep hi nangipatag-ayanah saad Mordekai ya nitudok nah Liblun Nadan Patul di Persia ya Media. 
Hi Mordekai ya mihaynod di saad na nah patul. Pakallispituwon ya impakappinhod nadan ibbadan Judyu te impaptok nay kiphodan da ya luminggopan da. 
